Document ID: 31992R2940

Komisijas Regula (EEK) Nr. 2940/92
(1992. gada 9. oktobris),
ar ko groza Regulu (EEK) Nr. 3076/78 par apiņu importu no ārpuskopienas valstīm
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1971. gada 26. jūlija Regulu (EEK) Nr. 1696/71 par apiņu tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 3577/90 [2], un jo īpaši tās 5. panta 3. punktu,
tā kā dažas apiņu audzētājas ārpuskopienas valstis daļu no savas produkcijas tomēr eksportē uz Kopienu, nenodrošinot tomēr līdzvērtības apliecinājumus, kas minēti 1. panta 2. punktā Komisijas Regulā (EEK) Nr. 3076/78 [3], kurā jaunākie grozījumi izdarīti ar Regulu (EEK) Nr. 2264/91 [4], jo tām nav pilnvarotu iestāžu šādu līdzvērtības apliecinājumu izsniegšanai; tā kā tomēr, lai novērstu problēmas šīs nozares uzņēmējiem, būtu jāpagarina atļauja pēc 1992. gada 30. aprīļa izmantot kontroles apliecinājumu attiecībā uz apiņiem no valstīm, kuras nav iekļautas pielikumā Komisijas 1978. gada 21. decembra Regulai (EEK) Nr. 3077/78 par to, ka apliecinājumi, kas pievienoti apiņiem, kurus importē no ārpuskopienas valstīm, ir līdzvērtīgi Kopienas sertifikātiem [5], kurā jaunākie grozījumi izdarīti ar Regulu (EEK) Nr. 2238/91 [6];
tā kā izlases veida pārbaudēs, kuras saskaņā ar Regulas (EEK) Nr. 3076/78 7.a pantu veikušas dalībvalstu kompetentās iestādes, ir atklāts, ka dažu partiju apiņi, kas importēti no ārpuskopienas valstīm, neatbilst informācijai, kura sniegta produktiem pievienotajā līdzvērtības apliecinājumā; tā kā tādēļ būtu jāveic attiecīgi pasākumi;
tā kā šajā regulā paredzētie pasākumi ir saskaņā ar Apiņu pārvaldības komitejas atzinumu,
IR PIEŅĒMUSI ŠO REGULU.
1. pants
Regulu (EEK) Nr. 3076/78 groza šādi:
1. Minētās regulas 4. panta 1. punktā vārdus "1992. gada 30. aprīlis" aizstāj ar vārdiem "1994. gada 30. aprīlis".
2. Minētās regulas 7.a pantam pievieno šādas daļas:
"Ja dalībvalsts kompetentās iestādes konstatē, ka pārbaudītie paraugi neatbilst iepriekšminētajām obligātajām tirdzniecības prasībām, tad attiecīgo partiju nedrīkst laist brīvā apgrozībā.
Ja dalībvalsts konstatē, ka produkta īpašības neatbilst prasībām, kas uzskaitītas produktam pievienotajā līdzvērtības apliecinājumā, tad tā par to paziņo Komisijai. Saskaņā ar Regulas (EEK) Nr. 1696/71 20. pantā paredzēto kārtību var pieņemt lēmumu izslēgt no Regulas (EEK) Nr. 3077/78 pielikuma iestādi, kas šādiem produktiem ir izsniegusi līdzvērtības apliecinājumu."
2. pants
Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī.
Šīs regulas 1. panta 1. punktu piemēro no 1992. gada 1. maija.
Šī regula uzliek saistības kopumā un ir tieši piemērojama visās dalībvalstīs.
Briselē, 1992. gada 9. oktobrī

Labels: 3
17
5